FC Politehnica Iași (2010)

Asociația Club Sportiv Municipal Politehnica Iași, cunoscut sub numele de Politehnica Iași, sau pe scurt Poli Iași, este un club profesionist de fotbal din Iași, România, care evoluează în prezent în SuperLiga României.
Echipa a fost formată în 1945 sub numele de ACSMU Politehnica Iași și nu este succesoarea vechii echipe FC Politehnica Iași fondată în 1945, care a fost desființată în același an, deoarece în vara anului 2023, Cornel Sfaițer și Florin Briaur alături de primărie au oprit orice demers de recupereare a mărcii și a palmaresului clublui FC Politehnica Iași 1945, scos între timp la licitație. Între 2011 și 2016, clubul a fost numit CSM Studențesc Iași.
În 2016, echipa a obținut prima sa calificare într-o competiție europeană, în Europa League. În sezonul 2017-2018, din nou sub numele de Politehnica (datorită Anei Maria Prodan și Horia Sabo care au reușit să obțină un contract de închiriere pentru marca verbală și stema cu cei doi cai), clubul a egalat cel mai bun rezultat al predecesorului său după ce a terminat pe locul șase în campionatul României.
Studenții își joacă meciurile de acasă pe Stadionul Emil Alexandrescu din Iași cu o capacitate de 11.481 locuri.
1945- 2024
Echipa și- a păstrat toți suporterii loiali și joacă de 60 de ani pe stadionul Emil Alexandrescu din Copou.
Războiul mărcii și siglei nu îi interesează pe suporterii ce iubesc Poli Iași.
Echipa s-a format în structura de acum în august 2010, ca succesoare a echipei Tricolorul Breaza, care a fuzionat cu CS Navobi Iași, club al cărui fondator era chiar președintele executiv Adrian Ambrosie, clubul rezultat luând numele de ACSMU Politehnica Iași. Continuând în numele Tricolorului Breaza în Liga a II-a, obiectivul principal al noului club a fost promovarea în Liga I. Marius Baciu a fost angajat ca noul antrenor, dar după doar două meciuri de campionat și un meci de cupă și-a reziliat contractul și a fost înlocuit de Ionuț Popa pe 30 august 2011, iar Grigore Sichitiu președinte executiv. În vara lui 2011, clubul a fost redenumit în Clubul Sportiv Municipal Studențesc Iași pentru a elimina orice confuzie cu FC Politehnica Iași.
În 2011, fostul internațional Florin Prunea a devenit președinte executiv. Odată cu venirea lui Prunea ca președinte al CSMS Iași, au fost făcute schimbări majore în lot, antrenorul având în vedere aproape jumătate dintre jucători improprii pentru atacarea promovării. La 2 iunie 2012, după doi ani în eșalonul secund, CSMS Iași a promovat în Liga I, după ce a învins Farul Constanța cu 4-2.
În sezonul 2012–2013, CSMS Iași a avut un parcurs slab, terminând pe locul 17, ceea ce i-a adus retrogradarea. Totuși, echipa a fost introdusă în scenariul cu 20 de echipe în Liga I, formulat de președintele FRF, Mircea Sandu. CSMS Iași a lansat chiar și o adresă oficială la Liga Profesionistă de Fotbal (LPF) pentru un campionat cu douăzeci de echipe, solicitând de asemenea, să fie înscrisă în Liga I. Ideea lui Sandu nu s-a concretizat.
Echipa a petrecut însă doar un sezon în eșalonul secund, promovând imediat. Cu Marius Lăcătuș antrenor, CSMS Iași a reușit să se claseze prima în Liga a II-a 2013-2014 și să obțină promovarea în Liga I.
După un start de sezon dezastruos, Nicolo Napoli este anunțat pe banca ieșenilor acesta având ca obiectiv salvarea echipei de la retrogradare. Aflată la sfârșitului turului pe locul 17, CSMS Iași reușește un retur de vis cu doar trei înfrângeri. Astfel, CSMS Iași se clasează la sfârșitul campionatului pe locul 10.
Sezonul 2015–2016 al Ligii I s-a disputat cu play-off și play-out, iar CSMS Iași nu a reușit să se califice în play-off. Cu toate acestea, echipa a câștigat play-out-ul, revenind pentru a câștiga ultimul meci după ce a fost condusă la pauză de ACS Poli Timișoara. Profitând de nelicențierea pentru competiții europene a echipelor FC Dinamo București și AS Ardealul Târgu Mureș, care au jucat în play-off, CSMS Iași a obținut astfel calificarea în UEFA Europa League 2016-2017.
În Europa League, CSMS Iași a intrat în turul al doilea preliminar și a avut ca adversară pe Hajduk Split, fiind eliminată după 2–2 la Iași și 1–2 la Split.
Echipa și-a început noul sezon de Liga I revenind la numele de CSM Politehnica Iași, după ce a primit avizul Federației Române de Fotbal în acest sens. La finalul sezonului regulat, s-a clasat pe locul 10, cu 29 de puncte, urmând să joace din nou în play-out. Play-out-ul l-a terminat pe primul loc fără înfrângere, cu 7 victorii și 7 egaluri.
Pentru sezonul 2017–2018, Adrian Ambrosie, fostul atacant al ieșenilor a fost numit Președinte Executiv, înlocuindu-l pe internaționalul Florin Prunea la conducerea clubului, iar echipa l-a adus ca antrenor pe Flavius Stoican, și după sezonul regulat a reușit performanța de a se clasa pe locul 6, care i-a adus calificarea în play-off, depășind inclusiv pe FC Dinamo București.
Sezonul 2018-2019 a fost al doilea și totodată ultimul pentru tehnicianul Flavius Stoican pe banca echipei ieșene. Căpitanul echipei a fost Andrei Cristea, unul din cei mai iubiți jucători din istoria echipei.
Sezonul regulat, alb-albaștrii l-au terminat pe 8, ceea ce a adus calificarea doar în play-out, lucru ce a fost dezamăgitor pentru suporteri, care așteptau repetarea performanței din sezonul anterior. La finalul sezonului, în schimb, echipa a terminat pe locul 5 în play-out, ratând în ultimele etape barajul de retrogradare împotriva FC Universitatea Cluj, care în schimb a fost jucat de echipa sibiană FC Hermannstadt.
Poziția joasă a echipei în clasament a adus, la finalul sezonului, rezilierea contractului cu antrenorul Flavius Stoican și plecarea a mai mulți jucători aduși de acesta în mandatul lui de aproape 2 ani.
La începutul acestui sezon, Mihai Teja a fost numit antrenor al echipei. După un start incredibil al sezonului, poate chiar nesperat, a urmat o serie de 9 meciuri doar pierdute, lucru ce a făcut ca antrenorul principal să fie schimbat cu Mircea Rednic, considerat unul din cei mai mari antrenori români. Însă, din păcate pentru echipa din Copou, exact ca în prima jumătate a sezonului, formația a avut un joc extraordinar în primă instanță, eliminând chiar și Universitatea Craiova din Cupa României, echipă favorită la câștigarea trofeului. Însă, după victoria 1-0 cu Dinamo, campionatul a fost întrerupt din cauza pandemiei de coronaviroză (COVID-19), echipa revenind cu o formă foarte modestă și pierzând mai toate meciurile rămase, terminând pe locul 6 în play-out, loc ce în mod normal ar fi adus barajul de promovare-retrogradare, însă decizia LPF a fost aceea de a face un campionat cu 16 echipe, astfel nicio echipă nu a retrogradat direct, cu toate că FC UTA Arad și FC Argeș Pitești au promovat. Barajul, în schimb a fost jucat de Chindia Târgoviște împotriva CS Mioveni, echipa dâmbovițeană reușind să își păstreze poziția în prima ligă.
Sezonul slab a dus la retrogradarea echipei în liga a II-a. Andrei Cristea a reușit o triplă în meciul câștigat cu FCSB cu scorul de 5-2 pe 27 septembrie 2020. Andrei Cristea și Florin Tănase au avut 4 pase decisive.
Echipa a resimțit retrogradarea și a terminat sezonul de-abia pe locul 12.
La finalul sezonului regulat, Poli a terminat pe locul 2 in spatele Stelei, dar a avut un playoff fantastic si a terminat pe primul loc cu 60 de puncte, la 8 puncte de Steaua si 11 de Oțelul Galați.
Politehnica Iași obișnuia să dețină sprijinul marii majorități a suflării fotbalistice ieșene încă din anii '50 - '60, iar începând cu anii '90 a început să prindă contur o galerie „ultras” prin grupuri precum B.R. Boys, MCDVIII, Blue Force, Settore Ultra. Aceste nume au dispărut ulterior din cultura ultras ieșeană, iar grupurile Băieții Veseli, Anturaj Tânăr (următorii „Băieți Veseli”) și Ultras Iași s-au consacrat în ceea ce se va numi Peluza Nord Iași.
Rivala tradițională a Iașului a fost FC Vaslui, acestea confruntându-se în Derby-ul Moldovei, obișnuit cu o atmosferă intensă creată de suporterii celor două orașe rivale și cu un istoric lung de incidente și confruntări violente între membrii celor două galerii. A existat la un moment dat și o rivalitate de intensitate scăzută împotriva Botoșaniului, această însă neputând vreodată să capete vreun contur major deoarece galeria FC Botoșani a și dispărut în timp.
În sezonul 2022-2023 al ligii secunde s-a intensificat puternic rivalitatea împotriva celor de la Oțelul Galați în lupta pentru promovare, aceștia reușind în 3 întâlniri să creeze o atmosferă demnă de un nivel ridicat, drept urmare cele două echipe au reușit promovarea în Superligă la capătul sezonului.
Ieșenii au prietenie cu Farul, relații amicale cu suporterii Stegari, dar și o frăție cu cei de la Zimbru Chișinău, în Basarabia.
În prezent, ca urmare a pierderii siglei - astfel și orice legătură cu Politehnica istorică, Peluza Nord Iași și-a suspendat activitatea.
Liga I:
Liga a II-a:
Cupa României:
Cupa Ligii:
UEFA Europa League
Politehnica Iași joacă meciurile acasă pe stadionul Emil Alexandrescu. El este aflat în cartierul Copou aproape de Universitatea Alexandru Ioan Cuza. Are o capacitate de 11.390 de locuri.
Ultima actualizare: 14 martie 2021